Mlathi

Mlathi (Jasminum sambac) iki kalebu kaluwarganing Jasminum. Tuwuhan iki kasebar ing saindhenging donya, ing tlatah tropis nganti tlatah sub-tropis. Lan duluré uga ana 300 rupa sing dikénal ing donya. Iki kalebu jinis tetuwuhan sing thukulé ngerambat lan bisa ditandur ning endi-endi papan panggonan.

Kembang mlathi lumrahé wernané putih, lan ana sing rada semu kuning. Mlathi ana sing makuthané manunggal uga ana kang makuthané rangkep dadi katone kaya tumpuk tinumpuk. Karana ambuné sing arum lan kuwat, mila kembang iku akèh gunané. Saliyané kanggo wangen-wangen, mlati uga didadèkaké rerenggan kanggo temantén wadon ing Asia Kidul lan Asia Tenggara, kalebu Tanah Jawa. Mlathi lumrahé urip ing laladan tropis.

Nanging saliyané iku, mlati uga didadékaké campuran kanggo unjukan tèh, sing lumrahé dijupuk saka tèh ijo.

 Puspa Bangsa 
Jaman papréntahan Présidhèn Soeharto, pamaréntah ngukuhaké Surat Dudutan Présidhèn Nomor 4 taun 1993. Ing surat iki ngukuhaké Hari Cinta Puspa dan Satwa Nasional tanggal 5 November 1993.Disiniada.info(dipunundhuh tanggal 2 Mèi 2011)

Dina iku uga, ana telung kembang kang dikukuhaké dadi idéntitas Bangsa Indonésia. Puspa (tuwuhan utawa flora) kang dikukuhaké ya iku Puspa Bangsa, Puspa Pesona, lan Puspa Langka. Déné kang dikukuhaké dadi Puspa Bangsa ya iku kembang mlathi utawa kang duwé jeneng latin Jasminum sambac.

 Kagunan 
Kembang mlathi bisa kanggo bunga tabur lan indhustri tèh. Saliyané iku kembang mlathi uga bisa dadi minyak wangi, wewangèn ruwangan, bahan kosmétik, obat utawa farmasi, lan dadi aroma terapi.

Ing babagan adat utamaning ing Nuswantara, kembang mlathi iki dadi salah sawijining kembang utama kang pesthi dadi bagian utama ana sajroning upacara adat. Mlathi lumrah dadi sajen utawa ubarampe upaca, dadi rerengganing rikma (hiasan rambut), nganti dadi bisa dadi bahan dhekor adicara.  

 Tèh Mlathi 
Tèh mlathi uga diarani tèh wangi. Diarani tèh wangi amarga ambuné kang wangi amarga duwé arume saka godhong tèh kang pancén wis wangi lan ketambahan arume kembang mlathi kang sangsaya wangi. Tèh mlathi kalebu tèh kang kondhang ing Indhonésia. Tuladhané tèh ijo kang dicampur kembang mlathi lan kembang gambir saéngga wangi mlathi lan wangi kang kas sangsaya krasa nalika tèh digawé wédang tèh lan dicongi banyu panas.

Saka hasil riset nerangaké yèn tèh mlathi bisa ngurangi kolèsterol lan nggawé seger awak.Situs Sosro(dipunundhuh tanggal 2 Mèi 2011)

 Minyak Mlathi 
Mlathi bisa didol dadi kembang roncén utawa didol nalika kembang isih seger. Didol roncén lumrahé kanggo rerenggan ngantén lan kanggo asesoris jogèd. Yèn didol nalika dadi kembang kang isih séger iku lumrahé kanggo kembang tabur.

Saliyané iku, mlathi uga bisa diolah dadi Essential Jasmine Oil. Kanggo nyuling kembang mlathi mbutuhaké tèknologi mirunggan. Kembang mlathi ora kena diékstrak ing suhu kang dhuwur, amarga ékstrak kembang mlathi gampang nguap.

Kembang mlathi kang diolah kudu kembang mlathi kang isih seger. Mulané indhustri kanggo ngolah mlathi supaya bisa dadi ekstrak kudu cerak karo sentra budidaya mlathi.Saptamitra Pantura(dipunundhuh tanggal 2 Mèi 2011)

Ékstraksi lenga mlathi ya iku prosés kanggo ngéntoké lenga mlathi saka kembang mlathi. Ana rong cara utawa métodhe ékstraksi kanggo njupuk ékstrak mlathi. Kang sapisan kanthi cara nglarutaké ing pelarut kang gampang nguap utawa kang diarani solvent extraction lan ekstraksi nganggo lemak padat kang diarani enfleurasi.Situs ITB(dipunundhuh tanggal 2 Mèi 2011)

Teknologi ekstraksi duwé divérsifikasi aji tambah tumrap pamanfaatan kembang mlathi. Mlathi ora mung bisa didol nalika dadi kembang kang isih seger nanging uga bisa diolah lan bisa awét suwé. Saliyané iku mlathi luwih migunani. Mlathi kang bisa diolah dadi ékstrak mlathi kanggo digawé lenga mlathi utawa farfum ya iku kembang melati putih utawa kang duwé jeneng latin Jasmimum sambac. Kejaba iku kembang melati gambir utawa Jasmimum officinale uga kena diolah dadi lenga atsiri kembang mlathi.Situs Deptan (dipunundhuh tanggal 2 Mèi 2011)
Indonésia dadi nagara kang mroduksi lenga atsiri kanggo nagara-nagara donya cacahé 60 persén kanggo kabéh panduduk sadonya.Trubus Online (dipunundhuh tanggal 2 Mèi 2011)

 Jinising mlathi 
 Jasminum albicalyx
 Jasminum amplexicaule
 Jasminum angulare
 Jasminum angustifolium
 Jasminum arborescens
 Jasminum attenuatum
 Jasminum auriculatum
 Jasminum azoricum
 Jasminum beesianum
 Jasminum cinnamomifolium
 Jasminum coffeinum
 Jasminum craibianum
 Jasminum cuspidatumkmkm
 Jasminum dichotomum – Gold Coast Jasmine
 Jasminum dispermum
 Jasminum duclouxii
 Jasminum elongatum
 Jasminum flexile
 Jasminum floridum
 Jasminum fluminense – Mlathi Afrika
 Jasminum fruticans
 Jasminum fuchsiifolium
 Jasminum grandiflorum – Mlathi Spanyol
 Jasminum guangxiense
 Jasminum hongshuihoense
 Jasminum humile – Mlathi Kuning
 Jasminum lanceolaria
 Jasminum lang
 Jasminum latifolium
 Jasminum laurifolium Jasminum longitubum
 Jasminum mesnyi – Primrose Jasmine
 Jasminum microcalyx
 Jasminum molle-Indian Jui
 Jasminum multiflorum – Mlathi Bintang
 Jasminum nervosum
 Jasminum nintooides
 Jasminum nitidum – Shining Jasmine
 Jasminum nudiflorum – Winter Jasmine
 Jasminum odoratissimum
 Jasminum officinale – Common Jasmine
 Jasminum parkeri
 Jasminum pentaneurum
 Jasminum pierreanum
 Jasminum polyanthum-Mlathi Jambon
 Jasminum prainii
 Jasminum pubescens
 Jasminum rehderianum
 Jasminum rex
 Jasminum roxburghianum
 Jasminum rufohirtum
 Jasminum sambac – Mlathi Arab 
 Jasminum seguinii
 Jasminum sinense
 Jasminum stephanense
 Jasminum subglandulosum
 Jasminum subhumile
 Jasminum tonkinense
 Jasminum urophyllum
 Jasminum wengeri
 Jasminum yuanjiangense

 Gladri Mlathi 

 Cathetan suku 

 Pranala njawa 
 Flora Europaea: Jasminum
 Flora of China: Jasminum
 Flora of Pakistan: Jasminum 

Kategori:Tetuwuhan
Kategori:Kembang